วัดป้อมวิเชียรโชติการาม
วัดป้อมวิเชียรโชติการาม เดิมเป็นชุมชนรามัญซึ่งอพยพเข้ามาอยู่ในประเทศไทยตั้งแต่สมัยกรุงศรีอยุธยา เพราะความที่ชาวรามัญเป็นผู้ที่นับถือพระพุทธศาสนาอย่างเคร่งครัด เมื่ออยู่รวมกันจึงได้ สร้างวัดขึ้น เพื่อเป็นที่ประกอบพิธีทางศาสนา สมัยพระบาทสมเด็จพระนั่งเกล้าเจ้าอยู่หัว แห่งกรุงรัตนโกสินทร์ ได้สร้างป้อมวิเชียรโชฎก และขุดคลองสุนัขหอนขึ้น โดยโปรดให้พระยาโชฎกราชเศรษฐี (ทองจีน) เป็นผู้สร้าง ซึ่งได้มีการสันนิษฐานว่า เมื่อได้สร้างป้อมวิเชียรโชฎกและหมู่บ้านขึ้นแล้ว จึงได้สร้างวัดขึ้นมา ชาวบ้านเรียกว่า วัดบ้านป้อม ได้รับ ยกฐานะเป็นพระอารามหลวง เมื่อปีพุทธศักราช ๒๕๓๙ สถานะและที่ตั้ง วัดป้อมวิเชียรโชติการาม เป็นพระอารามหลวงชั้นตรี ชนิดสามัญ ตั้งอยู่เลข ๙๕๗ ถนนวิเชียรโชฏก ตำบลมหาชัย อำเภอเมือง สมุทรสาคร จังหวัดสมุทรสาคร มีที่ดินตั้งวัด เนื้อที่ ๑๙ ไร่ ๗๖ ตารางวา ที่มา : วัดป้อมวิเชียรโชติการาม. (๒๕๖๔). ใน กรมการศาสนา , พระอารามหลวง เล่ม ๒. (พิมพ์ครั้งที่ ๒). (หน้า.๓๖๐-๓๖๑). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix